cyanic-selkie/wikianc huggingface dataset:
பொதுப்புவியியல் - இலங்கைத் தமிழ் நூல் பட்டியல்
இலங்கை எழுத்தாளர்களினால் எழுதி வெளியிடப்பட்ட பொதுப்புவியியல், பிரயாண நூல்கள், வழிகாட்டிகள், தேசப்படங்கள் பற்றிய தமிழ் நூல்கள் கீழே பட்டியலிடப்பட்டுள்ளன. இப்பட்டியல் நூல் வெளிவந்த ஆண்டினை முதன்மைப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
ரிச்சர்ட் பெட்புரூக்
ரிச்சர்ட் பெட்புரூக் (Richard Bedbrook, பிறப்பு: சூலை 29 1978), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரிச்சர்ட் பெட்புரூக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:வில்ட்சையர் துடுப்பாட்டக்காரர்கள்
ஆர்ட்டிமிசு 1
ஆர்த்திமிசு 1 (Artemis 1), அலுவல் ரீதியில் ஆர்ட்டிமிசு I, என்பது தற்போது செயல்நிலையில் இருக்கும் ஆளற்ற நிலவைச் சுற்றும் பயணத் திட்டமாகும். இது நாசாவின் ஆர்ட்டிமிசு திட்டத்தின் கீழான முதல் விண்வெளிப் பறப்பும், நாசாவின் விண்வெளி ஏவு முறைமை ஏவுகணையினதும் முழுமையான ஒராயன் விண்கலத்தினதும் முதற் பறப்பும் ஆகும். கென்னடி விண்வெளி மையத்திலிருந்து 2022 நவம்பர் 16 அன்று மு.ப. 1:47:44 கிநேவ (6:47:44 ஒசநே) மணியளவில் ஆர்த்திமிசு 1 வெற்றிகரமாக ஏவப்பட்டது. இதன் முக்கிய நோக்கம் ஒராயன் விண்கலத்தை சோதிப்பதாகும், குறிப்பாக அதன் வெப்பக் கவசத்தை நிலவில் மனித இருப்பை மீண்டும் நிலைநிறுத்தவும் அறிவியல் ஆய்வுகளைத் தொடரவும் முயற்சிக்கும் ஆர்த்திமிசு பயணங்களில் பயன்படுத்தப்படும்.
விண்வெளி ஏவுதள அமைப்பு ஏவுகணையில் கென்னடி விண்வெளி மையத்தில் உள்ள ஏவுகணை வளாகம் 39B இலிருந்து இந்த விண்கலம் புறப்பட்டது. ஒராயன் விண்கலம் 26 மற்றும் 42 நாட்களுக்கு இடைப்பட்ட பயணத்திட்டத்தில் ஏவப்பட்டது, இதில் குறைந்தது 6 நாட்கள் நிலாவைச் சுற்றியுள்ள தொலைதூரப் பிற்போக்கு சுற்றுப்பாதையில் அது இருக்கும். பூமியின் சுற்றுப்பாதையை அடைந்ததன் பின்னர், இத்திட்டம் பத்து கியூப்சாட் செயற்கைக் கோள்களை அனுப்பும். ஒராயன் விண்கலம் பின்னர் ஆறு நாட்களுக்கு தொலைதூர பிற்போக்கு சுற்றுப்பாதையில் நுழையும். ஒராயன் அதன் வெப்பக் கவசத்தின் பாதுகாப்புடன் பூமியின் வளிமண்டலத்தில் மீண்டும் நுழைந்து, பசிபிக் பெருங்கடலில் இறங்கும். ஆர்த்திமிசு 2 திட்டத்தில் தொடங்கும் ஆளுடன் கூடிய பறப்புகளுக்கு ஒராயன், மற்றும் விண்வெளி ஏவல் திட்டங்களுக்கு இந்த ஆரம்பக் கட்டப் பணி சான்றளிக்கும். ஆர்த்திமிசு 1 ​​பயணத்திற்குப் பிறகு, ஆர்த்திமிசு 2 இல் விண்வெளி வீரர்கள் நிலாவுக்கு அருகில் பறப்பர். அதன் பின்னர் ஆர்த்திமிசு 3 பறப்பில் செல்லும் குழுவினர் நிலாவில் தரயிறங்குவர். கடைசி சந்திர அப்பல்லோ பயணத்திற்கு ஐந்து தசாப்தங்களுக்குப் பிறகு ஒரு குழுவினர் சந்திர தரையிறக்கத்தை இதன் மூலம் நிகழ்த்துவர்.
வெளி இணைப்புகள்
பகுப்பு:நிலாவுக்கான பயணத் திட்டங்கள் பகுப்பு:அமெரிக்க விண்வெளித் திட்டங்கள்
ஆலக்குடி ஊராட்சி
ஆலக்குடி ஊராட்சி (Alakkudi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெருந்தமனி
thumb|right|பெருந்தமனியின் வரைபடத்தோற்றம் உடலில் மிகப்பெரிய தமனியானது பெருநாடி அல்லது பெருந்தமனி (Aorta) என அழைக்கப்படுகிறது. இடது கீழ் இதயவறையில் இருந்து ஆரம்பித்து வயிறு வரை நீண்டு, பின்னர் முடிவடையும் இடத்தில் இரு கிளைகளாகப் பிரிந்து பொதுப் புடைதாங்கி நாடியாகச் (common iliac artery) செல்லுகின்றது. உடலின் அனைத்துப் பாகங்களுக்கும் ஒட்சிசனேற்றிய குருதியைத் தொகுதிச் சுற்றோட்டம் மூலம் கொண்டு செல்லுகிறது.
பெருந்தமனியின் பகுதிகளும் செல்லும் பாதையும்
ஐந்து பகுதிகளாக பெருந்தமனி பிரிக்கப்பட்டுள்ளது:
முளையவியல் மாற்றங்கள்
முலையூட்டி அல்லது பறவை இனத்துக்குரிய முளைய வளர்ச்சியின் போது ஆறு சோடி குருதிநாளங்கள் கொண்ட அமைப்பாக பெருநாடி விற்கள் விளங்குகின்றன, முளைய வளர்ச்சியின் போது இவற்றிலிருந்து தமனிகள் உருவாகுகின்றன. பெருநாடி விற்களில் உள்ள நான்காவது வளைவில் இருந்தே பெருந்தமனி (பெருநாடி) உருவாகுகிறது. மூன்றாவது வளைவில் இருந்து புயத்தலை நாடியும் (brachiocephalic artery), ஆறாவது வளைவில் இருந்து நுரையீரல் நாடியும் உருவாகுகின்றன. thumb|300px|right|இதயத்தின் குறுக்குவெட்டுமுகத் தோற்றம்
சிறப்புக்கூறுகள்
பெருந்தமனியானது மீள்தன்மை கொண்டது, இந்தச் சிறப்பினால் பெருந்தமனி நன்றாக இழுபடக் கூடியதாக அமைந்துள்ளது. பெருந்தமனியிலேயே இரத்த அழுத்தமானது உயர்வாகக் காணப்படும், பெருந்தமனியில் இருந்து சிறிய தமனிகள், மயிர்த்துளைக்குழாய்களிற்குச் செல்லச்செல்ல அழுத்தம் குறைந்துகொண்டே செல்கின்றது. மழமழப்புத் தசை, நரம்புகள், கலங்கள் போன்ற அமைப்புகளால் பெருந்தமனி உருவாக்கப்பட்டுள்ளது, இதன் சுவர் மூன்று வகையான படைகளைக் கொண்டுள்ளது, அவையாவன: பெருந்தமனிக்குரிய ஊட்டப்பொருளை மிகச்சிறிய தமனியான நாளக்குழல் (vasa vasorum – தமனிகளின் தமனி) வழங்குகிறது. பெருந்தமனிவில்லிலே காணப்படும் அழுத்த ஏற்பிகளும் (baroreceptors) வேதிய உணர்வு ஏற்பிகளும் (chemoreceptors) குருதி அழுத்தத்தையும் குருதியில் கரியமிலவளியின் அளவினையும் கண்காணித்து மூளையின் நீள்வளையமையவிழையத்திற்குத் தகவலை அனுப்புகின்றன. இத்தகவலைப் பெற்ற மூளையின் செயற்பாடு மூலம் உடலின் சமநிலை பேணப்படுகிறது.
மேம்படுத்தப்பட்ட புஜித்தா ஒப்பளவு
மேம்படுத்தப்பட்ட புஜித்தா ஒப்பளவு  (Enhanced Fujita scale) அல்லது ஈஎப் ஒப்பளவு (EF scale)  ஐக்கிய அமெரிக்காவிலும்  கனடாவிலும் சுழல் காற்றுக்களின் வலிமையை அவை ஏற்படுத்தும் சேதங்களைக் கொண்டு மதிப்பிடுவதாகும்.
தெத்துசுயா தியோடர் புஜித்தா 1971இல் அறிமுகப்படுத்திய புஜித்தா ஒப்பளவிற்கு மாற்றாக அமெரிக்காவில் பெப்ரவரி 1, 2007இலும்   கனடாவில்  ஏப்ரல் 18, 2013இலிருந்தும் இது செயற்பாட்டுக்கு வந்தது. புஜித்தா ஒப்பளவைப் போன்றே அடிப்படை வடிவமைப்பைக் கொண்டுள்ளது: சூன்யத்திலிருந்து சேதம் கூடக்கூட அடுத்த எண்ணாக ஐந்து வரையிலும் ஆறு வகைப்பாடுகள்   வரையறுக்கப்பட்டுள்ளன. முன்னதாக அகநிலையாகவும் தெளிவற்றும் இருந்தவற்றை மேம்பட்ட சீர்தரத்துடனும் தெளிவாகவும் இதில் வரையறுக்கப்பட்டுள்ளது.
கூறளவுகள்
கீழ்வரும் ஆறு வகைகளில், சேதங்கள் உயரும் வரிசையில், ஈஎப் ஒப்பளவு பட்டியலிடப்பட்டுள்ளது. காற்றின் வேகமும் சேதங்களின் ஒளிப்பட காட்டுகளும் இற்றைப்படுத்தப்பட்டபோதும் சேத விவரங்கள் புஜித்தா ஒப்பளவை ஒட்டியே கொடுக்கப்பட்டுள்ளன. உண்மையான ஈஎப் ஒப்பளவு மதிபீட்டில் சேதக் குறியீடுகள் (எந்த வகையான கட்டமைப்பு சேதப்படுத்தப்பட்டுள்ளது) முக்கிய பங்காற்றுகின்றன.
சேதக் குறியீடுகளும் சேதங்களின் மதிப்புநிலையும்
ஈஎப் ஒப்பளவில் தற்போது 28 சேதக் குறியீடுகளும் (டிஐ), அல்லது கட்டமைப்பு மற்றும் வனாந்தர வகைகளும், அவை ஒவ்வொன்றுக்கும் வெவ்வேறு சேத மதிப்புநிலைகளையும்  (டிஓடி) வரையறுக்கப்பட்டுள்ளன.
வெளி இணைப்புகள்
பகுப்பு:அளவை பகுப்பு:இயற்கை அழிவுகள் பகுப்பு:வானிலை
பெரியவடவாடி ஊராட்சி
பெரியவடவாடி ஊராட்சி (Periyavadavadi Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2340 ஆகும். இவர்களில் பெண்கள் 1162 பேரும் ஆண்கள் 1178 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முற்கால மாங்குயில்
முற்கால மாங்குயில் (Old World oriole) பழைய உலகத்தில் இருந்த பேசரின் குடும்பத்தச் சேர்ந்த பறவையினமாகும்.
வகைபிரித்தல் மற்றும் முறைமை
ஓரியோலிடெ குடும்பத்தில், பயோபியஸ், ஃபிங்பேர்ட்ஸ், பிட்டோஹுயிஸ் மற்றும் முற்கால மாங்குயில்களும் அடங்கும். டர்னகீரிடா குடும்பத்தில் இருந்த பயோபியஸ், 2011இல் ஓரியோலிடே குடும்பத்தில் சேர்க்கப்பட்டன. பல வகை மரபணுக்கள்  ஒரியளோஸ்  பிரிவைப் பிரித்தெடுக்க முன்மொழியப்பட்டுள்ளன. உதாரணமாக, ஆப்பிரிக்க கறுப்பு தலைகள் கொண்ட பறவைகள் சில நேரங்களில் தனித்துவமான மரபணு கொண்ட  பார்பியுஸ்  குடும்பம் எனப்படும். ஓரியோலிடெ குடும்பம் நியூ வேர்ல்டு ஓரியோலுடன் தொடர்புடையதல்ல. மாறாக, அவற்றின் ஒத்த அளவு, உணவு, நடத்தை மற்றும் மாறுபட்ட தோற்ற வடிவங்கள் ஆகியவற்றைக் கொண்டிருந்தது. இந்த ஒற்றுமைகள் பரிணாம வளர்ச்சிக்கு ஒரு எடுத்துக்காட்டு ஆகும்.
பரந்தவகை இனங்கள்
மரபணு "ஃபிங்பேர்ட்ஸ்" ( 3 இனங்கள்)
மரபணு "பிடோஹுயிஸ்" - (4 இனங்கள்)
அழிந்தவகை இனங்கள்
"ஓரியோலிடெ" குடும்பத்தில் குறைந்தபட்சம் இரண்டு வகை இனங்கள் அழிந்துள்ளன.
விளக்கம்
மாங்குயில் மற்றும் ஃபிக்பேர்ட்ஸ் பறவையினங்கள் சுமாரான உடலமைப்பைக் கொண்டவை. இவை 20-30 செ.மீ நீளத்தில் இருக்கும். ஆண் குயில்களை விட பெண் குயில்கள் சற்றே அளவில் சிறியதாக இருக்கும். இதன் அலகு சற்றே வளைந்து, இரையைப் பிடிப்பதற்கு ஏதுவாக உள்ளது. இதன் இறகுகள் பிரகாசமாகவும், பகட்டாகவும் இருக்கின்றது. ஆண் இனத்தைவிட பெண் இனத்தின் இறகுகள் மந்தமாகவே உள்ளது. ஆஸ்திரேலியன் மாங்குயில்களின் இறகுகள் பெரும்பாலும் தேன்சிட்டு மரபு வழியைச் சார்ந்த "ஃப்ரையாபேர்ட்ஸ்" ஐ ஒத்துள்ளன.
வாழ்விடம்
இவ்வகை பறவையினங்கள் ஆப்பிரிக்கா, ஐரோப்பா, ஆசியா, மற்றும் ஆஸ்திரேலியாவில் பரவலாக காணப்படுகின்றன. மேலும், தட்ப வெப்ப நிலைக்கேற்றவாறு புலம் பெயர்கின்றன.
இனப்பெருக்கம்
மாங்குயில்கள் ஒருதுணை மணம் கொண்டது. பெரும்பாலும் தன் இணையுடன் சேர்ந்து இனப்பெருக்கம் செய்கின்றது. இவை தன் கூடுகளை பெரும்பாலும் 'டிராங்கோ', கீச்சான் மற்றும் "ஃப்ரையாபேர்ட்ஸ்" பறவைகளின் கூடுகளுக்கருகில் அமைக்கின்றன. இவ்வாறு அமைத்து தங்களை தற்காத்துக்கொள்கின்றன. இதன் கூடுகள் மரத்தின் கிளையில் ஆழமான கிண்ணம் போன்ற வடிவத்தில் தொங்கிக்கொண்டிருக்கும். இதில் இரண்டு அல்லது மூன்று முட்டைகள் இடும். ஆனால் அதிக எண்ணிக்கையாக ஆறு முட்டைகள் கணக்கிடப்பட்டிருக்கின்றது.
உணவு
மாங்குயில்கள் திறந்த வனப்பகுதிகளில் உயிர் வாழ்கின்றன. இவற்றின் முக்கிய உணவு பழங்கள், பெர்ரி மற்றும் தேன்.
இப்பாக்சி
இப்பாக்சி அல்லது எப்பாக்சி என்பது ஒரு வெப்பமிறுக்குப் பல்பகுதியம் ஆகும். இது ஒரு இப்பாக்சைடுப் பிசின் பாலியமைன் வன்மையாக்கியுடன் தாக்கமுறுவதன் விளைவாக உருவாகின்றது. இப்பாக்சி பல்வேறு வகையான பயன்பாடுகளைக் கொண்டது. இழை வலுவூட்டிய நெகிழிப் பொருட்கள், பொதுத் தேவைகளுக்கான ஒட்டும் பொருட்கள் போன்ற பல பொருட்களின் உற்பத்தியில் இது பயன்படுகின்றது.
வேதியியல்
இப்பாக்சி இரண்டு வேதிச் சேர்வைகளால் ஆன ஒரு இணைப்பல்பகுதியம். இவற்றுள் ஒன்று "பிசின்" எனவும் மற்றது "வன்மையாக்கி" எனவும் குறிக்கப்படுகின்றன. பிசின் ஒரு ஒருபகுதியத்தையோ இரு முனைகளிலும் இப்பாக்சைடுத் தொகுதியோடு கூடிய குறுகிய சங்கிலி கொண்ட பல்பகுதியத்தையோ கொண்டிருக்கும். மிகப் பொதுவான இப்பாக்சிப் பிசின்கள் எப்பிக்குளோரோவைதரின், பைஸ்பீனோல்-ஏ ஆகிவற்றைத் தாக்கமுறச் செய்வதன் மூலம் பெறப்படுகின்றன. வன்மையாக்கிகள், டிரைஎத்திலீன்டெட்ராமைன் போன்ற பாலியமைன் ஒருபகுதியங்களைக் கொண்டிருக்கும். இச் சேர்வைகளைக் கலக்கும்போது இரண்டும் தாக்கமுற்று இணைவலுப்பிணைப்பை உருவாக்குகின்றன. ஒவ்வொரு NH கூட்டமும் ஒரு இப்பாக்சைடுக் கூட்டத்துடன் தாக்கமுற்று உருவாகும் பல்பகுதியம் பெருமளவு குறுக்குப்பிணைப்புகளைக் கொண்டிருப்பதனால் அது உறுதியானதாகவும், வலுவானதாகவும் அமைகின்றது.
வெளியிணைப்புகள்
பகுப்பு:கரிமப் பல்பகுதியங்கள்
புதிய மன்னர்கள்
புதிய மன்னர்கள் 1994 இல் வெளிவந்த தமிழ்த் திரைப்படமாகும். விக்ரம் நடித்த இப்படத்தை விக்ரமன் இயக்கினார். வணிக ரீதியாக இப்படம் வெற்றி பெறவில்லை.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விக்ரம் நடித்துள்ள திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:விவேக் நடித்த திரைப்படங்கள்
புளியங்குடி நகர் மலையாளத்து மாடசாமி கோயில்
புளியங்குடி நகர் மலையாளத்து மாடசாமி கோயில் தமிழ்நாட்டில் திருநெல்வேலி மாவட்டம், புளியங்குடி நகர் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
ஆயிரத்தில் ஒருத்தி (திரைப்படம்)
ஆயிரத்தில் ஒருத்தி (Aayirathil Oruthi) 1975 ஆம் ஆண்டு வெளிவந்த தமிழ்த் திரைப்படமாகும். அவினாசி மணி இயக்கத்தில் வெளிவந்த இத்திரைப்படத்தில் கே. ஆர். விஜயா, சுஜாதா, கே. பாலாஜி, கமல்ஹாசன் மற்றும் பலரும் நடித்துள்ளனர்.
தயாரிப்பு
கே.ஆர்.ஜி. பிக்சர்ஸ் சார்பில் கே.ஆர்.ஜி. அவரது மனைவி சாந்தா ராஜகோபால் பெயரில் இப்படத்தை தயாரித்தார். இத்திரைப்படத்தில் இயக்குநர் அவினாசி மணியிடம் உதவி இயக்குநராக பாரதிராஜா பணியாற்றியுள்ளார். இத்திரைப்படத்திற்காக கமல்ஹாசன் ரூபாய் 17000 சம்பளமாக பெற்றார்.
பாடல்கள்
இத்திரைப்படத்திற்கு வி. குமார் இசையமைத்திருந்தார்.
வெளி இணைப்புகள்
பகுப்பு:1975 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:வி. குமார் இசையமைத்த தமிழ்த் திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:மனோரமா நடித்த திரைப்படங்கள்
குங்கிலியம்
பயன்கள்
இது உறுதியாக இருப்பதால் வீட்டு மரச்சாமான்கள் செய்ய உதவுகின்றன. மரங்களின் பாலிலிருந்து எடுக்கும் பிசின் குங்கிலியம் ஆகும். இது ஒரு பிசின். தீயிட்டால் எரிந்து புகையாகும். புகை நறுமணம் உடையது. கிரேக்கம், ரோமானியம், சீனம், பாரசிகம், மற்றும் இந்தியா ஆகிய நாடுகளில் பயன்படுத்தப்படுகிறது. இந்திய நாட்டில் இதைத் தமது தெய்வ வழிபாட்டிற்கு பயன்படுத்துகிறார்கள். இது ஊதுபத்தி போன்ற பொருட்களில் பயன்படுத்தப்படுகிறது. இது பொடியாவும், தைலமாகவும், மருந்தாகவும் பயன்படுகிறது. இந்தியாவில் குங்கிலியமரம் என்பது சால மரம் அல்லது ஆச்சா மரம் எனப்படுவது ஆகும். இது பெரிய மரம் ஆகும். ஆத்திரேலியாவிலுள்ள அகாத்திசஸ் ரோபஸ்டா என்ற மரம் பிசின் எடுக்கும் குங்கிலியமரம் ஆகும். இது சாம்பிராணி என்பது அல்ல.
மருத்துவ குணங்கள்
மூட்டுவலி, இளம்பிள்ளை வாதம் ஆகியவற்றை குணப்படுத்த மருந்துப் பொருளாக பயன்படுத்தப்படுகிறது.
மேற்கோள்கள்
பகுப்பு:இருசிறகிகள் பகுப்பு:ஆசியத் தாவரங்கள் பகுப்பு:வங்காளதேசத் தாவரங்கள் பகுப்பு:பூட்டான் தாவரங்கள் பகுப்பு:சீனத் தாவரங்கள் பகுப்பு:இந்தியத் தாவரங்கள் பகுப்பு:நேபாளத் தாவரங்கள் பகுப்பு:பாக்கித்தான் தாவரங்கள் பகுப்பு:மியான்மர் தாவரங்கள்
தொலெமியின் தேற்றம்
யூக்ளிடிய வடிவவியலில் தொலெமியின் தேற்றம் (Ptolemy's theorem) ஒரு வட்ட நாற்கரத்தின் நான்கு பக்கங்களுக்கும் இரு மூலைவிட்டங்களுக்கும் இடையேயுள்ள தொடர்பைத் தருகிறது. கிரேக்க வானிலையியலாளரும் கணிதவியலாளருமான தொலெமியின் பெயரால் இத்தேற்றம் அழைக்கப்படுகிறது. தொலெமி வானிலையியல் பயன்பாட்டுக்கு உதவும் வகையில் தனது நாண்களின் அட்டவணை, முக்கோணவியல் அட்டவணை ஆகியவற்ற உருவாக்குவதற்கு இத்தேற்றத்தைப் பயன்படுத்தியுள்ளார்.
ஒரு தரப்பட்ட நாற்கரத்தின் நான்கு உச்சிகள் A, B, C, D ஒரே வட்டத்தில் அமைந்தால்:
அதாவது இத்தேற்றத்தின்படி:
மேலும் தொலெமியின் தேற்றத்தின் மறுதலையும் உண்மையாகும்:
சமபக்க முக்கோணம்
250px|right|thumb|சமபக்க முக்கோணம்
ஒரு வட்டத்துக்குள் வரையப்பட்ட சமபக்க முக்கோணம் பற்றிய தேற்றமொன்று தொலெமி தேற்றத்தின் கிளைமுடிவாகக் கிடைக்கிறது.
வட்டத்துக்குள் வரையப்பட்ட ஒரு சமபக்க முக்கோணமும் அவ்வட்டத்தின் மீது அமையும் ஒரு புள்ளியையும் எடுத்துக்கொள்ள:
வட்டத்தின் மீதுள்ள புள்ளிக்கும் அப்புள்ளியிலிருந்து அதிக தொலைவிலுள்ள சமபக்க முக்கோண உச்சிக்கும் இடையிலுள்ள தூரமானது, முக்கோணத்தின் மற்ற இரு உச்சிகளுக்கும் அந்தப் புள்ளிக்கும் இடையே உள்ள தூரங்களின் கூடுதலுக்குச் சமமாகும்.
நிறுவல்: சமபக்க முக்கோணம் ABC இன் மூன்று உச்சிகளும் அதன் சுற்றுவட்டத்தின் மேலுள்ள ஒருபுள்ளியும் சேர்ந்து ஒரு வட்ட நாற்கரத்தை அமைக்கின்றன. படத்தில் தரப்பட்டுள்ள இந்த வட்ட நாற்கரத்தின் மூலைவிட்டமொன்று சமபக்க முக்கோணத்தின் பக்கமாக அமைகிறது. எனவே அம்மூலைவிட்டத்தின் நீளம் s தொலெமியின் தேற்ற முடிவைப் பயன்படுத்த:
சதுரம்
எந்தவொரு சதுரத்தையும் ஒரு வட்டத்துக்குள் வரைய முடியும். ஒரு சதுரத்தின் சுற்றுவட்டத்தின் மையம், சதுரத்தின் பொருள் மையமாக (center of mass) இருக்கும். சதுரத்தின் பக்க அளவு a, மூலைவிட்டத்தின் நீளம் d,எனில் தொலெமியின் தேற்றப்படி:
செவ்வகம்
right|thumb|Pythagoras' theorem: "manifestum est": Copernicus ஒரு செவ்வகத்தில் தொலெமியின் தேற்றம் பித்தாகரசின் தேற்றமாகிறது. சுற்றுவட்ட மையம் செவ்வகத்தின் மூலைவிட்டங்கள் வெட்டிக் கொள்ளும் புள்ளியில் அமையும். செவ்வகத்தின் பக்க அளவுகள் a, b மற்றும் மூலைவிட்டம் d (செவ்வகத்தின் மூலைவிட்டங்கள் சம நீளமுடையவை) எனில் தொலமியின் தேற்றப்படி:
இம்முடிவு படத்தில் காணப்படும் செங்கோண முக்கோணத்தில் பித்தாகரசு தேற்ற முடிவாக இருப்பதையும் காணலாம்.
ஐங்கோணம்
ஒரு ஒழுங்கு ஐங்கோணத்தின் பக்க அளவுக்கும் பொது நீளமுடைய அதன் நாண்களுக்கும் இடையேயுள்ள தொடர்பினை தொலெமியின் தேற்றத்திலிருந்து பெறலாம். ஐங்கோணத்தின் பக்க நீளம் a மற்றும் சம நீளமுடைய ஐந்து நாண்களின் பொது நீளம் b எனில் பக்க அளவுக்கும் நாணின் நீளத்திற்கும் இடையேயான தொடர்பு:
இதிலிருந்து பொன் விகிதம்:
தசகோணத்தின் பக்கம்
right|thumb|வட்டத்துக்குள் வரையப்பட்ட தசகோணத்தின் பக்கம் ஒழுங்கு ஐங்கோணம் ABCDE இன் சுற்றுவட்டத்தின் விட்டம் AF, DC பக்கத்தை இருசமக்கூறிடுமாறு வரைந்தால், DF, CF இரண்டும் அவ்வட்டத்துக்குள் வரையக்கூடிய ஒரு தசகோணத்தின் பக்கங்களாக (c) அமையும். இப்போது தொலெமியின் தேற்றத்தை ADFC வட்ட நாற்கரத்துக்குப் பயன்படுத்தக் கிடைக்கும் முடிவு:
பொன் விகிதம்,
இதனைப் பயன்படுத்த:
இது ஒழுங்கு தசகோணத்தின் பக்க அளவை சுற்றுவட்ட விட்டத்தின் மூலமாகக் காணும் வாய்ப்பாட்டினைத் தருகிறது.
செங்கோண முக்கோணம் AFD இல் பித்தாகரசு தேற்றத்தைப் பயன்படுத்தி ஒழுங்கு ஐங்கோணத்தின் மூலைவிட்டத்தின் அளவை ("b") விட்டத்தின் மூலம் கண்டுபிடித்த பின் அந்த மதிப்பைப் பயன்படுத்திக் காணப்படும் ஐங்கோணத்தின் பக்கம் "a" இன் மதிப்பு:
தொலமியின் தேற்றத்திலிருந்து பெறப்படும் இம்முடிவினை நிக்கோலாஸ் கோப்பர்னிக்கஸ் பின்வருமாறு குறிப்பிடுகிறார்:
நிறுவல்
தொலெமியின் தேற்றம் நிறுவப்பட்டது.
(எளிய வட்ட நாற்கரங்களுக்கு மட்டுமே இந்த நிறுவல் சரியானது. சிக்கலான நாற்கரங்களுக்கு புள்ளி K, கோட்டுத்துண்டு AC இல் வெளிப்பக்கமாக அமையும். இதனால் AK−CK=±AC)
தொலெமியின் சமமின்மை
தொலமியின் தேற்றத்தில் தரப்பட்டுள்ள சமன்பாடு வட்டத்துக்குள் வரையப்படாத நாற்கரங்களுக்கு உண்மையாக இருக்காது. வட்ட நாற்கரத்துக்கு மட்டும் பொருந்தும் இச்சமன்பாடு பிற நாற்கரங்களுக்கும் பொருந்தும் சமனின்மையாக நீட்டிக்கப்பட்டு, தொலெமியின் சமனின்மை என அழைக்கப்படுகிறது.
ஒரு நாற்கரம் ABCD இல்,
நாற்கரம் வட்ட நாற்கரமாக இருந்தால், இருந்தால் மட்டுமே, இந்தச் சமனின்மையின் சமக்குறி உண்மையாக இருக்கும்.
வெளி இணைப்புகள்
பகுப்பு:நாற்கரங்கள், வட்டங்கள் பற்றிய தேற்றங்கள் பகுப்பு:யூக்ளிடிய வடிவவியல்
வில்லியம் பெட்ஸ்டர்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1750 பிறப்புகள் பகுப்பு:1805 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:பெர்க்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள்
இல. தியாகராஜன்
அரியலூர் அரசு கல்லூரியில் வரலாற்றுத்துறையின் தலைவராகவும், கல்லூரி முதல்வராகவும் பணியாற்றி ஓய்வுபெற்றுள்ள முனைவர் இல. தியாகராசன் அவர்கர்ளின் கல்வெட்டு ஆராய்ச்சிப் பணிகளையும், வரலாற்றுத்துறைக்கு அவர் பங்களிப்பு வழங்கியுள்ளார்.
இளமைகாலம்
திருவண்ணாமலை மாவட்டம் வேட்டவலம் என்னும் ஊரில் வாழ்ந்த ம.இலட்சுட்மண நாயக்கர், அரங்கநாயகி ஆகியோரின் மகனாக இல.தியா கராசன் 15.11. 1955 இல் பிறந்தவர்.
கல்வி
முதுக்கலைப் படிப்பை (வரலாறு) வாணியம்பாடியில் உள்ள தனியார் கல்லலூரியில் பயின்றவர். சென்னைப் பச்சைசையப்பன் கல்லூரியில் பயின்று “சுதந்திரப் போராட்டட்த்தில் வடையார்க்காடு மாவட்டத்தின் பங்கு” என்ற தலைப்பில் ஆய்வேடு பணித்து இளம்முனைவர் பட்டம் பெற்றவர்.
1980 இல் தமிழ்நாடு அரசின் தொற்பொருள் ஆய்வுத்துறையில் கல்வெட்டு, தொல்லியல் முதுகலைப்பட்டப்பெருஞ்சான்றிதழ்ப் பயிற்சி பெற்றவர்.
1981இல் கவ்வியியல் பட்டம் பெற்றவர். தமிழ்நாட்டு அரசின் தொல்பொருள் ஆய்வுத்துறையில் வரலாற்றுக்கு முந்தை கால அழாகாராய்ச்சிப் பிரிவின் அலுவலராகப் பணியாற்றியவர். 1982 முதல் அரியலூர் அரசு கலைக்கல்லூரியில் வரலாற்றுத்துறையில் பேராசிரியராகப் பணியில் இணைந்தார். பின்னர்த் துறைத்தலைவர், கல்லூரி புதல்வர் உள்ளிட்ட பல பொறுப்புகளை வகித்தவர்.
முனைவர் பட்டம்
“அரியலூர் வட்டாட்டார வரலாற்றுத் தொல்லியல், கி.பி.1817 வரை - ஓர் ஆய்வு” என்ற தலைப்பில் முனைவர் பட்டத்திற்கு ஆய்வு செய்து, திருச்சிராப்பள்ளி பாரதிதாசன் பல்கலைக்கழகத்தின் வழியாகப் பட்டம் பெற்றவர். 2014 இல் கல்லூரிப் பணியிலிருந்து ஓய்வுபெற்ற பிறகும் தொடர்ந்து வரலாற்று ஆய்வுகளை செய்துவருபவர்.
முனைவர் இல. தியாகராசன் கடந்த முப்பது ஆண்டுகளாகத் தமிழகத்தின் பல்வேறு இடங்களில் ஆய்வுசெய்து, வெளிவராத பல வரலாற்றுச் செய்திகளை, உலகிற்கு அறிவித்துள்ளார். அரியலூர் பெரம்பலூர் மாவட்டத்தின் பல்வேறு ஊர்கர்ளில் உள்ள கல்வெட்டுட்கள், தொல்லியல், கோவிற்கலை சார்ந்த ஆய்வுகளில் ஈடுபட்டுள்ளார்.
தம் கண்டுபிடிப்புகளைக் கட்டுரைகளாகவும், நூல்களாகவும், அறிக்கைகளாகவும் வெளியிட்டுள்ளார்.
வெளி இணைப்புகள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:திருவண்ணாமலை மாவட்ட நபர்கள் பகுப்பு:தமிழ் கல்வெட்டு ஆய்வாளர்கள்
இஷான் தேவ்
ஷான் என்று அழைக்கப்படும் இஷான் தேவ் என்பவர் ஒரு இந்திய இசை அமைப்பாளர், பாடகர்-பாடலாசிரியர், பல்லிசைக் கருவி, இசை நிரலியர், பல தென்னிந்திய மொழிகளில் மேடை கலைஞர் ஆவார்.
வெளி இணைப்புகள்
பகுப்பு:மலையாளத் திரைப்படப் பின்னணிப் பாடகர்கள் பகுப்பு:மலையாளத் திரைப்பட இசையமைப்பாளர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:சென்னை இசைக்கலைஞர்கள் பகுப்பு:வாழும் நபர்கள்
அறுவடை நிலா
அறுவடை நிலா அல்லது குருதி நிலா, பண்டையக் காலத்தில் இந்த முழு நிலா வெளிச்சத்தை நம்பியே விவசாயிகள் அறுவடையைத் தொடங்கினார்கள் என்பதால், இந்த முழு சந்திரனை அறுவடை நிலா என்றனர். செப்டம்பர் 2015 இறுதியில் பவுர்ணமி அன்று சந்திரன் பூமிக்கு அருகே மிக வெளிச்சத்துடன் தோன்றியது. சாதாரண நிலாவை விட அறுவடை நிலா 30% கூடுதல் வெளிச்சம் கொண்டிருக்கும். 27 செப்டம்பர் 2015 அன்று பவுர்ணமியாகும். அதே நேரத்தில் சந்திர கிரகணமும் ஏற்பட்டது. பூமிக்கு அருகே தெரியும் முழு நிலவு கிரகணத்துக்குட்படுவதால் அது குருதி நிறத்தில் சிவப்பாக தோன்றும். அதையே இரத்த நிலா என்பர்.
இரத்த நிலா காட்சி 27 செப்டம்பர் 2015 இரவு தோன்றியது. இதனை அமெரிக்கா, ஆப்பிரிக்கா மற்றும் ஐரோப்பிய கண்டஙகளில் சாதாரணமாகப் பார்க்க முடிந்தது. இந்தியா, இலங்கை, சிங்கப்பூர், மலேசியா போன்ற நாட்டவர்கள், இந்திய நேரப்படி திங்கட் கிழமை அதிகாலை 5.40 மணி முதல் சூரியன் உதிக்கும்வரை இந்த நிகழ்வை நாசா இணையதளம் மூலம் காண முடிந்தது.
வெளி இணைப்புகள்
பகுப்பு:நிலா
நிங்ஷியென்
கிழக்குச் சீனாவில் ஐஜியாங் மாகாணத்தின் வடகிழக்கிலிருக்கும் நகரம்; துறைமுகப் பட்டினம். முன்னர் நிங்போ என்று வழங்கப்படுகிறது.
அமைவிடம்
இந்நகரம் ஹங்ச்செள விரிகுடாக் கரையில் இருக்கிறது பஞ்சாலைகளும் மீன் துறைகளும் இருக்கின்றன.
பயன்கள்
பருத்தி, உப்பு, மீன், தேயிலை முதலியன ஏற்றுமதியாகின்றன. கல்வி, சமயம் பண்டையில் பல கல்லூரிகளும் கோயில்களும் பௌத்த விகாரைகளும் இருந்தன.
வெடிகுண்டு (சிற்றிதழ்)
வெடிகுண்டு இந்தியா, மதுரையிலிருந்து 1933ம் ஆண்டில் வெளிவந்த ஒரு வார இதழாகும். தமிழ் முஸ்லிம் ஒருவரால் நடத்தப்பட்ட ஓர் இதழாக இது கொள்ளப்படுகின்றது.
முதலியார்பேட்டை சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன. அவை:
சான்றுகள்
பகுப்பு:புதுச்சேரி சட்டமன்றத் தொகுதிகள் பகுப்பு:புதுச்சேரி மாவட்டம்
போசரி
போசரி (Bhosari (भोसरी, IAST: Bhosarī), இந்தியாவின் மகாராட்டிரா மாநிலத்தின் புனே மாவட்டத்தில் உள்ள பிம்பிரி-சிஞ்ச்வடு மாநகராட்சியில் அமைந்த தொழிற்சாலைகள் மிக்க பகுதியாகும். போசரி கடல்மட்டத்திலிருந்து 530 மீட்டர் உயரத்தில் அமைந்துள்ளது. போசரி பகுதி புனே நகரத்திற்கு வடக்கில் 19.7 கிலோ மீட்டர் தொலைவிலும்; பிம்பிரி-சிஞ்ச்வடு மாநகராட்சியின் பிம்பிளே குரவ் பகுதிக்கு வடகிழக்கே 9 கிலோ மீட்டர் தொலைவிலும் உள்ளது. நாசிக் வழியாக புனே - துலே செல்லும் தேசிய நெடுஞ்சாலை 60 போசரி வழியாகச் செல்கிறது.
கார் மற்றும் மோட்டார் வாகனத் தொழிற்சாலைகள் அதிகம் கொண்ட போசரி பகுதியில் டாட்டா மோட்டார்ஸ் நிறுவனம் செயல்படுகிறது. மேலும் பிலிப்ஸ், தெர்மேக்ஸ் போன்ற ப்ல மின்னனுக் கருவிகள் உற்பத்திச்சாலைகள் கொண்டது.
மேற்கோள்கள்
பகுப்பு:புனே மாவட்டம் *
மன்னர் நந்திவர்மன் கலை அறிவியல் கல்லூரி
மன்னர் நந்திவர்மன் கலை மற்றும் அறிவியல் கல்லூரி (King Nandhivarman College of Arts and Science), என்பது தமிழ்நாட்டின், திருவண்ணாமலை மாவட்டம், தெள்ளாறில் அமைந்துள்ள ஒரு கலை அறிவியல் கல்லூரி ஆகும். இது 1994 ஆம் ஆண்டில் நிறுவப்பட்டது. இக்கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள் பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு கலை மற்றும் அறிவியல் கல்லூரிகள்
செமிட்டிய மக்கள்
செமிட்டிய மக்கள் (Semitic people) என்னும் தொடர் செமிட்டிய மொழிகளில் ஒன்றைப் பேசிய அல்லது பேசுகின்ற இன, பண்பாட்டுக்கு குழுவைச் சேர்ந்த மக்களைக் குறிக்கும். 1770 ஆம் ஆண்டில் கொட்டின்சென் வரலாற்றுப் பள்ளி உறுப்பினர்களால் முதலில் பயன்படுத்தப்பட்ட இச்சொல், ஆதியாகமத்தில் உள்ள நோவாவின் மூன்று மகன்களில் ஒருவனான "செம்" என்பவனின் பெயரைத் தழுவி உருவானது. இச்சொல், இப்போது மொழியியலாளர்களின் வட்டத்துக்கு வெளியே பெரிதும் பயன்படுவதில்லை. ஆனாலும், தொல்லியலில் இச்சொல், "பண்டைய செமிட்டிய மொழி பேசும் மக்கள்" என்பதன் ஒருவகைச் சுருக்கமாகப் பயன்படுகின்றது.
இனத்துவமும் இனமும்
கார்லெட்டன் எசு. கூனின் இனம் சார்ந்த வகைப்பாட்டில், செமிட்டிய மக்கள் காக்கேசிய இனத்தின் உறுப்பினர்களாகக் கருதப்படுகின்றனர். இவர்கள் இந்தப் பகுதியில் உள்ள இந்திய-ஐரோப்பிய, வடமேற்குக் காக்கேசிய, கார்த்தெவெலிய மொழிகளைப் பேசும் மக்களிடம் இருந்து தோற்றத்தில் வேறுபட்டவர்கள் அல்ல. மொழி சார்ந்த ஆய்வுகள் பண்பாட்டு ஆய்வுகளுடன் நெருக்கமாகப் பின்னப்பட்டிருப்பதால், இச்சொல் மதம், செமிட்டிய மொழி பேசும் இனத்துவம் ஆகியவற்றுடன், நெருங்கிய புவியியல், மொழிப் பரம்பலால் தொடர்புகொண்டுள்ள வேறுபட்ட பண்பாடுகளின் வரலாற்றையும் விளக்கும் ஒன்றாக ஆகியுள்ளது.
சில மரபியல் ஆய்வுகள் (செமிட்டிய மொழிகளைப் பேசும் மக்களின் டி.என்.ஏயின் பகுப்பாய்வு மூலம்) இவர்களிடையே ஒரு பொதுக் குல மரபு இருப்பதைக் கண்டறிந்துள்ளன. குறிப்பிடத்தக்க பொது ஊன்குருத்து முடிவுகள் எதுவும் கண்டறியப்படாவிட்டாலும், மத்திய கிழக்கைச் சேர்ந்த செமிட்டிய மொழி பேசும் மக்களான அரேபியர், யூதர், மண்டாயீன்கள், சமரித்தான்களசிரியர்/ சிரியாக்குகள் என்பவர்களிடையே Y-நிறமூர்த்த இணைப்புக்கள் காணப்பட்டுள்ளன. யூதர்களினதும், பெதூன்களும் உள்ளிட்ட பாலத்தீன அரேபியர்களதும் ஒரு டி.என்.ஏ ஆய்வு இவர்கள் அயல் அரேபியர்களைவிட ஒருவருக்கு ஒருவர் நெருக்கமானவர்கள் என்பதைக் காட்டுகின்றது.
செமிட் எதிர்ப்பும், செமிட்மயமாக்கமும்
"செமிட் எதிர்ப்பு", "செமிட் எதிர்ப்பியம்" ஆகிய சொற்கள் ஒரு குறுகிய பொருளில், செமிட்டிய மக்களில் ஒரு பிரிவினரான யூதர்கள் மீது பகையுணர்வு அல்லது பாகுபாடு காட்டுவதைக் குறிக்கிறது.
ஏர்னெசுட் ரெனான் போன்ற, 19 ஆம் நூற்றாண்டின் மானிடவியலாளர்கள், இன இயல்புகளை வரையறுப்பதற்குக் கதைகள், அறிவியல், நாட்டுப்புறக் கலை போன்றவற்றைப் பயன்படுத்தி, மொழியியல் குழுக்களை இனத்துவம், பண்பாடு ஆகியவற்றின் அடிப்படையில் ஒழுங்குபடுத்தினர். பண்டைய நாகரீகங்களான மெசொப்பொத்தேமியா, இசுரேல் ஆகியவற்றின் முக்கியத்துவத்தை ஏற்றுக்கொள்ளும் ரெனான், செமிட்டிய மக்களின் ஓரிறைக் கொள்கையினால், அவர்கள் ஆரிய இனத்தைவிடத் தாழ்ந்தவர்கள் எனக் குறிப்பிட்டார். அவர்களுடைய கொள்கை யூதரின் சிற்றின்ப இச்சை, வன்முறை, தீவினைக்கு அஞ்சாமை, சுயநலம் ஆகிய இயல்புகளிலி இருந்து உருவானது என அவர் கூறினார். இவ்வாறான யூதருக்கு எதிரான ரெனானின் முற்சார்பு நிலைப்பாட்டை இசுட்டெயின்செனீதர் (Steinschneider) என்பவர் "செமிட்டிய எதிர்ப்பு மனச்சாய்வு" என்றார்.
மேற்கோள்கள்
பகுப்பு:ஆசிய இனக்குழுக்கள்
நொசிகுறங்கு
லிதிதோருகம் அல்லது லலிதோருகம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது மூன்றாவது கரணமாகும்.
கிளி மூக்கினைப்போல் கையை மடக்கி அவற்றை உட்புறமாக இருபக்கமும் வளைத்து, தொடைகளையும் வளைத்து நிற்கும் நிலை லலிதோருகமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
களத்தூர் களங்காருடைய அய்யனார் கோயில்
களத்தூர் களங்காருடைய அய்யனார் கோயில் தமிழ்நாட்டில் இராமநாதபுரம் மாவட்டம், களத்தூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சன்படியா சட்டமன்றத் தொகுதி
சன்பாட்டியா என்பது இந்தியா மாநிலமான பீகார் மாநிலத்தில் பஸ்கிம் சம்பரன் மாவட்டத்தில் உள்ள ஒரு சட்டமன்ற தொகுதியாகும்.
கண்ணோட்டம்
நாடாளுமன்ற மற்றும் சட்டமன்றத் தொகுதிகள் ஆணையின்படி, 2008,  7. சன்பட்டியா (விதான சபைத் தொகுதி) கீழ்க்கண்டவாறு அமைந்துள்ளது: சன்பட்டியா சமூகம் மேம்பாட்டுத் தொகுதி;  சனாயன் பந்த், மஹானியா கானி, ரத்தன்மலா, சரிசாவா, பராவா செமாராகட், ஹர்பூர் கவாவா, டுமாரி, மஹன்வா ரம்புர்வா, தோகராஹான், பைத்தனியா பனாச்சக் மற்றும் நௗதன் கர்ட் கிராம் பஞ்சாயத்துகள் மஜஹூலியா சிடி பிளாக் போன்றவையாகும்.
சன்பாட்டியா  (Vidhan Sabha constituency)  பாசிம் சாம்பரன் (லோக் சபா சட்டமன்றம்) என்பதன் இரண்டாம் பகுதியாகும். இது முன்பு பெட்டையா (லோக் சபா சட்டமன்றம்)என்ற  பகுதியாக இருந்தது.
1977-2010
நவம்பர் 2010 மாநில சட்டமன்றத் தேர்தல்களில், பா.ஜ.வின் சந்திரா மோகன் ராய் ஏழு முறை சாம்பியா சட்டசபை தொகுதியில் வெற்றி பெற்றார், பி.எஸ்.பியின் அவரது நெருங்கிய போட்டியாளரான ஈஜஜ் ஹுசைனை தோற்கடித்தார். பெரும்பாலான ஆண்டுகளில் போட்டிகள் பல முனைப்புடன் இருந்தன, ஆனால் வென்றவர்கள் மற்றும் இரண்டாம் போட்டியாளர்கள் மட்டுமே குறிப்பிடப்பட்டனர். அக்டோபர் 2005 ல் காங்கிரஸ் கட்சியின் விஸ்வ மோகன் ஷர்மா மற்றும் பி.ஜே.பி (ஆர்) கட்சியின் ஷார்புடின் ஷேக் பிப்ரவரி 2005 இல் சத்தீஷ் சந்திர துபே தோற்கடித்தார். பி.ஜே.பி.யின் கிருஷ்ணா குமார் மிஸ்ரா 2000 ஆம் ஆண்டில் எஸ்.ஜெ.பி (ஆர்) கட்சியைச் சேர்ந்த ஷார்புடின் ஷேக்கை தோற்கடித்தார். 1995 ல் பாரத ரயிலில் பாரத ரயை தோற்கடித்தார். 1990 ல் ஜே.டி.யின் கிருஷ்ணா குமார் மிஸ்ரா சிபிஐயின் பீர்பால் சர்மாவை தோற்கடித்தார். சிபிஐயின் பீர்பால் ஷர்மா பிரபாக் கிஷோர் திவேதி 1985 மற்றும் 1980 ஆம் ஆண்டுகளில் காங்கிரசார். ஜனார்த்தன கட்சியின் விர் சிங் 1977 ஆம் ஆண்டில் சி.எம்.ஐயின் பிர்வால் ஷர்மாவை தோற்கடித்தார்.
பார்வைநூல்கள்
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:பீகாரின் சட்டமன்றத் தொகுதிகள்
தமிழ்நாடு உள்ளாட்சித் தேர்தல், 2019
அவசரச் சட்டம்
தமிழ்நாடு உள்ளாட்சி அமைப்பில் உள்ள மாநகராட்சி, நகராட்சி, பேரூராட்சி, ஊராட்சி ஒன்றியம் மற்றும் மாவட்ட ஊராட்சித் தலைவர் பதவிகளுக்கு மறைமுகத் தேர்தல் மூலம் தேர்ந்தெடுக்கப்படுவர் என 20 நவம்பர் 2019 அன்று தமிழ்நாடு அரசு அவசரச் சட்டம் இயற்றியது. முன்னர் அனைத்து உள்ளாட்சித் தலைவர்களை வாக்காளர்கள் நேரடித் தேர்தல் மூலம் வாக்களித்து தேர்ந்தெடுத்தனர். தற்போதைய இந்த அவசர சட்டத்தால் இனி கிராம ஊராட்சி தலைவர் பதவி தவிர பிற அனைத்து மாவட்ட ஊராட்சி, ஊராட்சி ஒன்றியம், பேரூராட்சி, நகராட்சி, மாநகராட்சித் தலைவர் பதவிகள், உரிய வார்டு உறுப்பினர்களால் மட்டும் மறைமுகமாகத் தேர்ந்தெடுக்கப்படுவர்.
பின்னணி
1996 ஆம் ஆண்டில் திமுக ஆட்சியியின் போது மேயர் பதவித் தேர்தல் முதல்முறையாக நேரடியாக மக்களால் தேர்ந்தெடுக்கப்பட்டனர். 2006 ஆம் ஆண்டில் திமுக ஆட்சியிலேயே மேயர் பதவிக்கு மறைமுக தேர்தல் நடத்தும் வகையில் சட்டத் திருத்தம் செய்யப்பட்டது. 2011 ஆம் ஆண்டு முதல் அதிமுக ஆட்சியில் மீண்டும் மக்களால் நேரடி வாக்கு மூலமாகவே மாநகராட்சி, நகராட்சி மற்றும் பேரூராட்சிகளின் தலைவர்கள் தேர்ந்தெடுக்கப்பட்டனர். இந்நிலையில் 20 நவம்பர் 2019 அன்று, தமிழக அரசு வெளியிட்ட அவசரச் சட்டத்தில் மீண்டும் மறைமுகத் தேர்தல் மூலம் மாநகராட்சி, நகராட்சி, பேரூராட்சி, ஊராட்சி ஒன்றியம் மற்றும் மாவட்ட ஊராட்சி மன்றத் தலைவர்கள் தேர்ந்தெடுக்கப்படுவர் என அறிவித்துள்ளது. ஆனால் கிராம ஊராட்சித் தலைவர்களை மட்டும் வாக்காளர்களால் நேரடித் தேர்தல் மூலம் தேர்ந்தெடுக்கப்படுவர்.
உள்ளாட்சித் தேர்தல்கள் கால அட்டவணை
தற்போது ஊரக உள்ளாட்சிகளான கிராம ஊராட்சி, ஊராட்சி ஒன்றியம் மற்றும் மாவட்ட ஊராட்சிகளுக்கு மட்டுமான தேர்தல்கள் 27 மற்றும் 30 திசம்பர் 2019 ஆகிய நாட்களில் இரண்டு கட்டத் தேர்தலாக நடத்தப்படும் என  தமிழ்நாடு தேர்தல் ஆணையம் அறிவித்தது.
ஊரக உள்ளாட்சிகளின் தேர்தல்கள் முழுமையாக முடிந்ததும் 15 மாநகராட்சிகள், 148 நகராட்சிகள், 561 பேரூராட்சிகளுக்கான தேர்தல்கள் 2020 ஆண்டு பிப்ரவரி மாதத்தில் நடைபெறும் என தமிழ்நாடு தேர்தல் ஆணையத்தின் செய்திக் குறிப்புகள் தெரிவித்துள்ளது.
புதிய கால அட்டவணை
திமுக தொடர்ந்த வழக்கில் இந்திய உச்ச நீதிமன்றம் வழங்கிய தீர்ப்பின் அடிப்படையில் புதிதாக நிறுவப்பட்ட திருநெல்வேலி, தென்காசி, விழுப்புரம், கள்ளக்குறிச்சி, வேலூர், இராணிப்பேட்டை, திருப்பத்தூர், காஞ்சிபுரம் மற்றும் செங்கல்பட்டு ஆகிய 9 மாவட்டங்கள் தவிர பிற மாவட்டங்களுக்கான தேர்தல் அறிவிக்கையை தமிழ்நாடு மாநிலத் தேர்தல் ஆணையம் 8 டிசம்பர் 2019 அன்று வெளியிட்டது. இதனால் முந்தைய தேர்தல் அட்டவணை நீக்கி ஆணையம் உத்தரவிட்டுள்ளது. புதிய தேர்தல் அட்டவணையின் படி 27 மற்றும் 30 டிசமபர் 2019 நாட்களில் இரண்டு கட்டங்களாக ஊரக உள்ளாட்சித் தேர்தல் நடைபெறும். தேர்தல் காலை 7 மணிக்கு தொடங்கி மாலை 5 மணி வரை நடைபெறும்.
ஊரக உள்ளாட்சித் தேர்தலில் வாக்குச் சீட்டுகளின் நிறம்
கிராம ஊராட்சி வார்டு வேட்பாளருக்கு வெள்ளை நிறம், கிராம ஊராட்சி தலைவர் வேட்பாளருக்கு இளஞ்சிவப்பு, ஊராட்சி ஒன்றிய வார்டு வேட்பாளர்களுக்கு பச்சை நிறம், மாவட்ட ஊராட்சி வார்டு வேட்பாளர்களுக்கு மஞ்சள் நிறத்தில் வாக்குச் சீட்டு பயன்படுத்தப்படும்.
தேர்தல் நடத்த தடை கோரிய வழக்கும், தீர்ப்பும்
கிராமப்புற உள்ளாட்சி அமைப்புகளுக்கு 6 டிசம்பர் 2019 முதல் வேட்பு மனு தாக்கல் செய்ய உள்ள நிலையில், உள்ளாட்சி அமைப்புகளின் வார்டுகளை மறுவரையறை முழுமையாக நிறைவடையும் வரை தேர்தல்களை நடத்த தடை விதிக்க வேண்டும் என திமுக இந்திய உச்ச நீதிமன்றத்தில் வழக்கு தொடுத்தது. இந்த வழக்கை விசாரித்த இந்திய உச்ச நீதிமன்றம், டிசம்பர் 2019 இல் பிரிக்கப்பட்ட 9 மாவட்டங்களான திருநெல்வேலி மாவட்டம், தென்காசி மாவட்டம், வேலூர் மாவட்டம், இராணிப்பேட்டை மாவட்டம், திருப்பத்தூர் மாவட்டம், விழுப்புரம் மாவட்டம், கள்ளக்குறிச்சி மாவட்டம் தவிர்த்த பிற மாவட்டங்களுக்கான உள்ளாட்சித் தேர்தல்கள் நடத்த 6 டிசம்பர் 2019 அன்று தீர்ப்பு வழங்கியது. மேலும் பிரிக்கப்பட்ட 9 மாவட்டங்களில் தொகுதி மறுவரையறை செய்து 4 மாதங்களுக்குள் தேர்தலை அறிவிக்க வேண்டும் என்றும் தீர்ப்பில் கூறப்பட்டது.
முதல் கட்டத் தேர்தல், 27 டிசம்பர் 2019
27 டிசம்பர் 2019 (வெள்ளிக் கிழமை) அன்று முதல் கட்ட வாக்குப்பதிவு நடைபெற்றது. அதில் 27 மாவட்டங்களில் உள்ள 156 ஊராட்சி ஒன்றியங்களில் 260 மாவட்ட ஊராட்சி உறுப்பினர்கள், 2546 ஒன்றிய குழு உறுப்பினர்கள், 4700 கிராம ஊராட்சித் தலைவர்கள், 37,830 கிராம ஊராட்சி உறுப்பினர்கள் என மொத்தம் 45,336 பதவிகளுக்கு தேர்தல் நடைபெற்றது, இத்தேர்தலில் 2,31,890 வேட்பாளர்கள் களத்தில் இருந்தனர். முதல் கட்டத் தேர்தலில் மொத்தம் இன்று 1.28 கோடி வாக்காளர்கள் வாக்களிக்க தகுதி பெற்றிருந்தனர்.
இரண்டாம் கட்டத் தேர்தல் 30 டிசம்பர் 2019
இரண்டாம் கட்டத் தேர்தல் 30 டிசம்பர் 2019 (திங்கள்கிழமை) அன்று  46 ஆயிரத்து 639 பதவிகளுக்கு தோ்தல் நடைபெற்றது. அதில் 38 ஆயிரத்து 916 கிராம ஊராட்சி வாா்டு உறுப்பினா்கள், 4 ஆயிரத்து 924 கிராம ஊராட்சி மன்றத் தலைவா்கள், 2 ஆயிரத்து 544 ஊராட்சி ஒன்றிய உறுப்பினா்கள், 255 மாவட்ட ஊராட்சி உறுப்பினா்கள் பதவிகளுக்கு 4 வண்ணங்களில் வாக்காளா்கள் தங்களது வாக்குகளைச் 25 ஆயிரத்து 8 வாக்குச் சாவடிகளில் செலுத்தினா். இரண்டாம் கட்டத் தேர்தலில் 70 விழுக்காடு வாக்குகள் பதிவானது.
வாக்கு எண்ணிக்கை
ஊரக உள்ளாட்சி பதவிகளுக்கு நடந்த தேர்தலில் கிராம ஊராட்சி வார்டு உறுப்பினர்களாக 18,193 பேரும், கிராம ஊராட்சித் தலைவர்களாக 410 பேரும், ஊராட்சி ஒன்றிய வார்டு உறுப்பினர்களாக 23 பேரும் போட்டியின்றி தேர்வாகினர். மீதமுள்ள 91,975 இடங்களுக்கு நடந்த தேர்தல்களுக்கான வாக்கு எண்ணிக்கை 2 சனவரி 2020 அன்று காலை முதல் துவங்கியது. வாக்கு எண்ணிக்கை 3 சனவரி 2020 வரை தொடரும் என தமிழ்நாடு மாநிலத் தேர்தல் ஆணையம் தெரிவித்துள்ளது.
அரசியல் கட்சிவாரியாக தேர்தல் முடிவுகள்
மாவட்ட ஊராட்சி உறுப்பினர் தேர்தல்களில் கவுன்சிலர் திமுக 243 இடங்களையும், அதிமுக 214 இடங்களையும், பாமாக 16 இடங்களையும், இதேகா 15 இடங்களையும், பாஜக 7 இடங்களையும், தேமுதிக 3 இடங்களையும், சிபிஐ 7 இடங்களையும், மார்சிஸ்ட் கம்யூனிஸ்ட் 2 இடங்களையும், பிறர் 13 இடங்களையும் கைப்பற்றி உள்ளனர்.
5,090 ஊராட்சி ஒன்றிய உறுப்பினர்கள் பதவியிடங்களில், 3 இடங்களை தவிர்த்து மீதம் உள்ள 5087 இடங்களுக்கான முடிவுகள் அறிவிக்கப்பட்டுள்ளது. இதில் திமுக 2100 இடங்களையும், அதிமுக 1781 இடங்களையும், பாமக 224 இடங்களையும், காங்கிரஸ் 132 இடங்களையும், பா.ஜ.க 85 இடங்களையும், தே.மு.தி.க 99 இடங்களையும், இந்திய கம்யூனிஸ்ட் 62 இடங்களையும், மார்சிஸ்ட் கம்யூனிஸ்ட் 33 இடங்களையும், அமுமக, மதிமுக, தா.ம.க மற்றும் சுயேட்சைகள் உள்ளிட்ட பிறர் 571 இடங்களையும் கைப்பற்றியுள்ளனர்.
தமிழ்நாடு மாநிலத் தேர்தல் ஆணையம் தனது இணையதளத்தில் வெளியிட்டவாறு ஊரக உள்ளாட்சித் தேர்தல் முடிவுகள்.
அரசியல் சார்பற்ற கிராம ஊராட்சித் தேர்தல் முடிவுகள்
கிராம ஊராட்சித் தலைவர் தேர்தல்களில் 9615 பேரும், கிராம ஊராட்சி வார்டு உறுப்பினர்களில்	76673 பேரும் நேரடித் தேர்தல் முறையில் தேர்ந்தெடுக்கப்பட்டனர்.
மாவட்ட ஊராட்சி மற்றும் ஊராட்சி ஒன்றியத் தலைவர்கள் தேர்தல் முடிவுகள்
தேர்தல் நடைபெற்ற 27 மாவட்டங்களில் சிவகங்கை மாவட்ட ஊராட்சித்  தலைவர் தேர்தல் தள்ளி வைக்கப்பட்டது. மீதியுள்ள 26 இடங்களுக்கு நடைபெற்ற மறைமுகத் தேர்தல்களில், மாவட்ட ஊராட்சித் தலைவர்கள் தேர்தலில் 14 இடங்களை அதிமுகவும், அதிமுகவின் கூட்டணிக் கட்சியான பாமக ஒரு இடத்தையும், திமுக 12 இடங்களையும்  கைப்பற்றியது.
தேர்தல் நடத்தப்பட்ட 285 ஊராட்சி ஒன்றியத் தலைவர்களுக்கான மறைமுகத் தேர்தலில் 150 இடங்களை அதிமுகவும், 135 இடங்களை திமுகவும் வென்றுள்ளது.
வானியல் பொருட்களின் பட்டியல்கள்
இந்தப்பட்டியல் வானியல் பொருட்களின் ஒரு முழுமையான பட்டியல்கள் அல்ல.
புருஷனை கைக்குள்ள போட்டுக்கணும்
புருஷனை கைக்குள்ள போட்டுக்கணும் 1994 இல் வெளிவந்த தமிழ்த் திரைப்படமாகும். ஜனகராஜ் நடித்த இப்படத்தை பாலண்ணா இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
சின்னாளப்பட்டி சுங்குடி சேலை
சின்னாளப்பட்டி சுங்குடி சேலை என்பது திண்டுக்கல் மாவட்டம் சின்னாளப்பட்டியில் தயாரிக்கப்படும் சேலை ரகமாகும். பிரபலமாக சின்னல பட்டு என்றும் அழைக்கப்படுகிறது.
சான்சிபார்
சான்சிபார் (Zanzibar; زِنْجِبَار) என்பது தான்சானியாவின் ஓர் தன்னாட்சிப் பகுதி ஆகும். இது இந்தியப் பெருங்கடலில் தான்சானியாவின் கிழக்குக் கரையில் இருந்து 25-50 கிமீ தொலைவில் உள்ள சான்சிபார் தீவுக்கூட்டத்தைக் குறிக்கும். இது இரண்டு பெரிய தீவுகளான உங்குஜா, பெம்பாத் தீவு ஆகியவற்றையும் வேறு பல சிறிய தீவுக் கூட்டங்களையும் கொண்டுள்ளது. உங்குஜா தீவே பெரும்பாலும் சன்சிபார் என்று அழைக்கப்படுகிறது. சான்சிபாரின் தலைநகரம் 'சான்சிபார் நகரம்' உங்குஜா தீவில் அமைந்துள்ளது. இதன் வரலாற்று மையம் இச்ட்டோன் நகரம் ஓர் உலகப் பாரம்பரியக் களமாக அங்கீகரிக்கப்பட்டுள்ளது.
சின்னாளப்பட்டி சுங்குடி சேலை
இவ்வூரில் சுங்குடி புடவைகள் பாரம்பரிய வழியில் செய்யப்படுகின்றன.
சான்சிபார்
இத்தீவுகள் முன்னர் சன்சிபார் என்ற தனிநாடாக இருந்தது. 1963 திசம்பர் 10 இல் இது ஐக்கிய இராச்சியத்திடம் இருந்து விடுதலை பெற்று சுல்தானின் கீழ் முடியாட்சி ஆனது. ஆனாலும் 1964 சனவரி 12 இல் மன்னராட்சி கலைக்கப்பட்டு 1964 ஏப்ரல் 26 இல் தங்கனீக்காவுடன் இணைக்கப்பட்டு இரண்டும் தன்சானியா என்றழைக்கப்பட்டன. எனினும் இது தன்சானியாவின் மத்திய ஆட்சியின் கீழ் முழுமையான சுதந்திரம் உள்ள ஒரு மாநிலமாக உள்ளது.
சான்சிபாரின் முக்கிய தொழிற்துறைகள் மசாலாப் பொருள்கள், ராஃபியா பனை, சுற்றுலா ஆகியனவாகும். குறிப்பாக இத்தீவுகளில் கிராம்பு, சாதிக்காய், இலவங்கப்பட்டை, மிளகு போன்றவை பயிரிடப்படுகின்றன. இதன் காரணமாக, சான்சிபார் தீவுகள் உள்ளுரில் "நறுமணத் தீவுகள்" (Spice Islands) எனவும் அழைக்கப்படுகின்றன. சுற்றுலாத்துறை மிக அண்மையிலேயே இங்கு பிரபலமாகத் தொடங்கியது. சுற்றுலாப் பயணிகளின் எண்ணிக்கை 1985 இல் 19,000 ஆக இருந்து, 2016 இல் 376,000 ஆக அதிகரித்தது. இத்தீவுகளுக்கு ஐந்து துறைமுகங்கள் வழியாக செல்ல முடியும். இங்கு அமானி கருமே பன்னாட்டு வானூர்தி நிலையமும் இங்குள்ளது.
சான்சிபாரின் கடல் சுற்றுச்சூழல் அமைப்பு மீன் பிடித்தல், மற்றும் பாசி வளர்ப்புக்கான பொருளாதாரத்தின் ஒரு முக்கிய பகுதியாகும், அத்துடன் இந்தியப் பெருங்கடலின் மீன் வளத்தின் மீன் நாற்றங்கால்களாக செயல்படும் முக்கியமான கடல் சுற்றுச்சூழல் அமைப்புகளை இது கொண்டுள்ளது. மேலும், இதன் நில சுற்றுச்சூழல் அமைப்பு அழிந்துபோன சான்சிபார் சிவப்பு கோலோபசு, மற்றும் அழிந்துபோன அல்லது அரிதான சான்சிபார் சிறுத்தை ஆகியவற்றின் வாழ்விடமும் ஆகும் சுற்றுலாத் துறை மற்றும் மீன்பிடித்தல் மீதான அழுத்தம் காரணமாகவும், பருவநிலை மாற்றத்தால் ஏற்படும் கடல் மட்ட உயர்வு போன்ற பாரிய அச்சுறுத்தல்களாலும் இப்பகுதி முழுவதும் சுற்றுச்சூழல் அழிவுகளை எதிர்நோக்குகின்றன.
வெளி இணைப்புகள்
பகுப்பு:தான்சானியா
Zanzibar (eiland)
வெள்ளி (1945 சிற்றிதழ்)
வெள்ளி இந்தியா, காரைக்காலிலிருந்து 1945ம் ஆண்டில் வெளிவந்த ஒரு வார இதழாகும். வெள்ளி எனும் பெயரில் இலங்கை, இந்தியா போன்ற நாடுகளிலிருந்து பல சிற்றிதழ்கள் வெளிவந்துள்ளதை அவதானிக்க முடிகின்றது.
மு. சஹீது கமால் என்பவர் இவ்விதழின் ஆசிரியராக இருந்தார்.
இசுலாமிய இலக்கிய அறிவியல் பிரசார ஆக்கங்களை இது கொண்டிருந்தது. பிரதி வெள்ளிக்கிழமைகளில் வெளிவந்தது. இசுலாமிய கதைகள், கவிதைகள், கட்டுரைகள், துணுக்குகள், செய்திக் கருத்துக்கள் ஆகியன இடம்பெற்றிருந்தன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
சின்னாளப்பட்டி சுங்குடி சேலை
வகைகள்
என பல்வேறு வகைகளில் சுங்குடி சேலைகள் தயாரிக்கப்படுகின்றன.
தயாரிப்பு
வெள்ளை நிற சேலைகளாக பல்வேறு இடங்களில் இருந்து வரவழைக்கப்படுகின்றன. இந்த வெள்ளை நிற சேலைகளில் மெழுகை நன்கு காய்ச்சி நூற்றுக்கும் மேற்பட்ட வித விதமான கட்டையச்சுகளை பயன்படுத்தி பல்வேறு வடிவங்களை அச்சடித்து தயார் செய்கின்றனர். பின்னர் மெழுகுச்சு வேலை முடிந்து, பல்வேறு வடிவங்களைக் கொண்ட வண்ண வண்ணமான அச்சுக்களை பதிக்கின்றனர்.
இவ்வாறு அச்சடிக்கப்படும் சுங்குடி சேலைகளில், அச்சு வேலை முடிந்த பின்பு, ஜவ்வரிசியை கொண்டு நன்கு காய்ச்சிய கஞ்சியை சேலையில் முழுவதுமாக நனைத்து உலர காய வைக்கின்றனர்.
ஆதாரங்கள்
பகுப்பு: துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:புடவைகள்
ஆரியபட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சாய்வு இருக்கை
வரலாறு
210px|thumb|right|தமிழகச் சாய்வு இருக்கைகளில் ஒன்று பழங்காலம் முதல் இக்காலம்வரை சாய்வு இருக்கை என்பது மிகவும் பெரிதக மக்களள் பயன்படுத்தப்பட்டு வருகின்றது. thumb|right|Ancient Greek couch with one elevated armrest. thumb|right|[[Portrait of Madame Récamier, by Jacques-Louis David, 1800: a Greek Revival couch with lyre arm design.]]
பழங்காலத்தில் அரண்மனையிலும், மாளிகையிலும் சாய்வு இருக்கை பயன்படுத்தப்பட்டு வந்தது அக்காலத்தில் சாய்வு இருக்கை வசதிவாய்ந்த குடும்பத்தினரே பயன்படுத்தி வந்தனர். இக்காலத்தில் சாய்வு இருக்கை என்பது நடுதினர் குடும்பத்திலும்,வசதிபடைத்த குடும்பத்திலும் பயன்படுத்தபடுகின்றது.
வெளியிணைப்புக்கள்
பகுப்பு:தளபாடங்கள்
மண்டல அறிவியல் மையம், சாலக்குடி
மண்டல அறிவியல் மையம், சாலக்குடி (Regional Science Centre, Chalakudy) என்பது இந்தியாவின் கேரளாவின் திருச்சூர் மாவட்டத்தில் சாலக்குடியில் அமைந்துள்ள ஒரு அறிவியல் அருங்காட்சியகம் ஆகும். இது கேரள அரசாங்கத்தால் நிறுவப்பட்ட தன்னாட்சி நிறுவனமாகும். இது பொது மக்களிடையே, குறிப்பாகக் குழந்தைகளிடையே அறிவியல் மற்றும் அறிவியல் மனநிலையைப் பிரபலப்படுத்துவதற்கான ஒரு மையமாக உள்ளது. இது 2021-ல் செயல்படத் தொடங்கியது.
நோக்கம்
அறிவியல் மற்றும் அதன் அடிப்படைக் கோட்பாடுகள் குறித்து பொதுமக்களிடையே, குறிப்பாக மாணவர்களிடையே அறிவைப் பரப்பும் நோக்கத்தில், இந்த மண்டல அறிவியல் மையம் கேரள அரசால் தொடங்கப்பட்டுள்ளது. கேரள மாநில அறிவியல் மற்றும் தொழில்நுட்ப அருங்காட்சியகத்தின் கீழ் வரும் இந்த மையம், மாணவர்கள் அறிவியலில் சோதனைகள் மற்றும் ஆராய்ச்சி நிகழ்ச்சிகளை நடத்த உதவும்.
சாலக்குடி மண்டல அறிவியல் மையம், தேசிய அறிவியல் அருங்காட்சியகத்தின் 'புதுமை மையங்களில்' ஒன்றாகும்.
வரலாறு
சாலக்குடி மண்டல அறிவியல் மையத்திற்கான அடிக்கல் 2010-ல் நாட்டப்பட்டது. இது பிப்ரவரி 2021-ல் செயல்பாட்டுக்கு வந்தது.
மையம்
சாலக்குடி அறிவியல் மையம் கேரளாவின் மூன்றாவது மண்டல அறிவியல் மையமாகும் (மற்ற இரண்டும் கோழிக்கோடு மற்றும் திருவனந்தபுரத்தில் அமைந்துள்ளது). இது கேரள மாநில அறிவியல் மற்றும் தொழில்நுட்ப அருங்காட்சியகத்தின் முதல் துணை மையமாகும்
வசதிகள்
அறிவியல் மாடம், அறிவியல் பூங்கா, குழந்தைகளுக்கான முப்பரிமாண அரங்கம், போன்ற வசதிகள் தற்போது இங்கு உள்ளன. இம்மையத்தின் முக்கிய ஈர்ப்பாக 5000 சதுர அடி கோளரங்கம் உள்ளது. முப்பரிமாண காட்சியகம் என்பது ஒரு பெரிய திரைப்பட வெளியிடும் கருவியுடன் கூடிய காட்சியகம் ஆகும். இதில் ஒரே நேரத்தில் 200 பேர் அமர்ந்து கோளரங்க காட்சிகளைக் காண முடியும். அறிவியல் காட்சியகங்கள், புதுமையாக மையம் மற்றும் அலுவலக வளாகம் கட்டிடத் தொகுதி 27000 சதுர அடி பரப்பளவைக் கொண்டுள்ளது. இம்மையம் மையம் 3 தளங்களில் அமைந்துள்ளது.
இலக்கு வைக்கப்பட்ட நான்கு அறிவியல் காட்சியகங்களில், பொது அறிவியல் காட்சியகம் மற்றும் கணிதக் காட்சியகம் தற்போது செயல்பட்டு வருகின்றன.
அறிவியல் அருங்காட்சியகங்களின் தேசிய சபை, மாணவர்களிடையே அறிவியல் திறனை வளர்ப்பதற்காக பல்வேறு நிகழ்ச்சிகளை ஏற்பாடு செய்ய வடிவமைக்கப்பட்ட புதுமை மையத்தை முன்னெடுத்துச் செயல்படுத்தி வருகிறது. புத்தாக்க மையத்தின் ஒரு பகுதியாக, அறிவியல் நூலகம் மாணவர்களுக்கு அறிவியல் தொடர்பான பாடங்களில் பல்வேறு படிப்பு வகுப்புகளையும் சிறப்புப் பாடங்களில் குறுகிய காலப் பயிற்சியையும் அளிக்கின்றது.
வான்வழிப் பார்வைக்காக உயர் தெளிவுத்திறன் கொண்ட தொலைநோக்கி பொருத்தப்பட்ட இந்த ஆய்வகம், மாலை 6.30 மணிக்குப் பிறகு நட்சத்திரங்கள் மற்றும் கோள்களைக் காண உதவுகின்றது. சிறப்பு வான் நிகழ்வுகளின் போது இந்த மையத்தில் சிறப்புக் காட்சிகள் ஏற்பாடு செய்யப்படும்.
இந்த மையத்தில், முதன்முறையாக முடிவற்ற தாழ்வாரங்கள் மற்றும் முடிவற்ற பிரதிபலிப்புகளுடன் கூடிய கண்ணாடி பிரமை நிறுவும் பணியும் நடந்து வருகிறது.
நுழைவுக் கட்டணம்
அறிவியல் மையத்தில் நான்கு வயதுக்குட்பட்ட குழந்தைகளுக்கு அனுமதி இலவசம். பெரியவர்களுக்கு நுழைவுக்கட்டணம் ரூ.20 மற்றும் நான்கு முதல் பன்னிரண்டு வயதுக்குட்பட்ட குழந்தைகளுக்கு நுழைவுக்கட்டணம் ரூ.10 ஆகும்.
மேற்கோள்கள்
பகுப்பு:கேரள அருங்காட்சியகங்கள் பகுப்பு:இந்தியாவிலுள்ள அறிவியல் அருங்காட்சியகங்கள் பகுப்பு:Coordinates on Wikidata
வாழைச்சேனை வாவி
வாழைச்சேனை வாவி (Valaichchenai Lagoon) இலங்கையின் மட்டக்களப்புப் பிரதேசத்திலுள்ள வாழைச்சேனை, ஓட்டமாவடி பிரதேசத்தை அண்மித்து அமைந்துள்ள வாவியாகும்.
இந்த வாவி சேறு கொண்ட தீவுகள், சதுப்பு நிலத் தாவரங்கள், பவளப் பாறைகள், சகதிகள் என்பவற்றைக் கொண்டுள்ளது. இது மாதுரு ஓயாவை இணைக்கிறது. இதன் குடாப்பகுதி மழை காலத்தில் திறக்கிறது. இரண்டு மீட்டர் ஆழம் கொண்ட இவ்வாவி 40–60 செ.மீ நீரோட்டம் கொண்டது. ஓட்டமாவடிப் பாலம் இவ்வாவியைக் கடப்பதால் பிரதான நிலத்திடன் வாழைச்சேனைப் பகுதி இணைகிறது.
வெளி இணைப்பு
பாசிக்குடா - வாழைச்சேனை வாவி
பகுப்பு:மட்டக்களப்பு மாவட்டத்திலுள்ள கடற்காயல்கள் பகுப்பு:மட்டக்களப்பு மாவட்டம் பகுப்பு:இலங்கையின் கடற்காயல்கள்
பண்டரக்கோட்டை ஊராட்சி
பண்டரக்கோட்டை ஊராட்சி (Bandrakottai Gram Panchayat), தமிழ்நாட்டின் கடலூர் மாவட்டத்தில் உள்ள அண்ணாகிராமம் வட்டாரத்தில் அமைந்துள்ளது. இந்த ஊராட்சி, பண்ருட்டி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4025 ஆகும். இவர்களில் பெண்கள் 1961 பேரும் ஆண்கள் 2064 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாவ்லோடர் பிராந்தியம்
பாவ்லோடர் பிராந்தியம் (Pavlodar Region, Павлодар облысы    ; Russian    ) என்பது கஜகஸ்தானின் ஒரு பிராந்தியம் ஆகும். இப்பிராந்தியத்தின் மக்கள் தொகை 742,475 (2009 மக்கள் கணக்கெடுப்பு) ஆகும். இது முன்பு 806,983 (1999 மக்கள் கணக்கெடுப்பு) என்று இருந்த‍து. சமீபத்திய அதிகாரப்பூர்வ மதிப்பீடு (2018 தொடக்கத்தில்) 754,739 ஆகும். இதன் தலைநகரம் பாவ்லோடர் நகரம் ஆகும். இந்த நகரானது 2018 ஆம் ஆண்டின் தொடக்கத்தில் 360,014 மக்கள் தொகையைக் கொண்டிருந்தது.